Priročnik Cyber-shot
Tiskanje
Prva stran > Opozorila/Nekaj o fotoaparatu > Opozorila > Opozorila

## Opozorila

Ustvarjanje varnostne kopije notranjega pomnilnika in spominske kartice
Nekaj o datotekah podatkovne baze
Fotoaparata ne shranjevati na naslednjih mestih
Prenašanje fotoaparata
Delovna temperatura
Nabiranje vlage
Funkcije, ki so vgrajene v fotoaparat
Združljivost slikovnih podatkov
Opombe o predvajanju filmov na drugih napravah
Opombe o LCD zaslonu in objektivu

### Ustvarjanje varnostne kopije notranjega pomnilnika in spominske kartice

Ko je osvetljena lučka "Access" ne izklopite fotoaparata, odstranite baterije ali odstranite spominske kartice. V nasprotnem primeru lahko pride do poškodbe podatkov v notranjem pomnilniku ali na spominski kartici. Za zaščito vaših podatkov ustvarite varnostno kopijo.

### Nekaj o datotekah podatkovne baze

Če v fotoaparat vstavite spominsko kartico brez podatkovne baze in vklopite fotoaparat, se del kapacitete spominske kartice samodejno uporabite za ustvarjanje podatkovne baze. To bo trajalo nekaj časa.

### Fotoaparata ne shranjevati na naslednjih mestih

- Na izjemno vročih ali vlažnih mestih
  Na mestih, kot je npr. na soncu parkiran avtomobil, lahko pride do deformacije ohišja in do nepravilnega delovanja fotoaparata.

- Pod neposredno sončno svetlobo ali v bližini toplotnega vira
  Pride lahko do deformacije ohišja in do nepravilnega delovanja fotoaparata.

- Na mestih, ki so izpostavljena tresljajem.

- V bližini močnih magnetnih polj.

- Na peščenih ali prašnih mestih
  Bodite pozorni, da pesek ali prah ne prodre v fotoaparat. To lahko povzroči motnje v delovanju in v nekaterih primerih fotoaparata ni mogoče več popraviti.

### Prenašanje fotoaparata

- Ne se vsesti na stol ali kam drugam s fotoaparatom v zadnjem žepu hlač ali krila, ker lahko poškodujete fotoaparat.

### Delovna temperatura

- Vaš fotoaparat je zasnovan za uporabo pri temperaturi med 0 °C in 40 °C. Snemanje v ekstremno hladnih ali vročih prostorih ni priporočljivo.

### Nabiranje vlage

- Če fotoaparat prenesete neposredno iz mrzlega v topel prostor, se lahko zgodi, da se bo v notranjosti in na zunanjosti fotoaparata začela nabirati vlaga. Vlaga lahko povzroči motnje v delovanju fotoaparata.

- V primeru nabiranja vlage izklopite fotoaparat in počakajte okrog eno uro, da se vlaga posuši. V primeru uporabe fotoaparata kljub vlagi v notranjosti ne bo mogoče snemati jasnih slik.

### Funkcije, ki so vgrajene v fotoaparat

- V tem priročniku so opisane funkcije naprav, ki so združljive/nezdružljive z GPS sistemom, združljive/nezdružljive s funkcijo Transfer-Jet, združljive s signalom 1080 60i in združljive s signalom 1080 50i.
  Ali vaš fotoaparat podpira GPS funkcijo lahko preverite tako, da preverite model vašega fotoaparata.
  Model, ki je združljiv z GPS funkcijo: DSC-HX7V
  Model, ki ni združljiv z GPS funkcijo: DSC-HX7
  Ali vaš fotoaparat podpira funkcijo Transfer-Jet in ali je vaš fotoaparat združljiv s signalom 1080 60i ali 1080 50i, lahko preverite tako, da na spodnjem delu fotoaparata preverite naslednje oznake.
  Model je združljiv s funkcijo Transfer-Jet: (TransferJet)
  Model je združljiv s signalom 1080 60i: 60i
  Model je združljiv s signalom 1080 50i: 50i

- V letalu izklopite fotoaparat.

- 3D slik, ki ste jih posneli s tem fotoaparatom, ne smete dlje časa skupaj gledati na zaslonu, ki podpira 3D prikaz.

- Pri gledanju 3D slik, ki ste jih posneli s tem fotoaparatu, na zaslonu, ki podpira 3D prikaz, lahko pride do prekomernega napenjanja oči, utrujenosti ali omotičnosti. Da bi to preprečili, priporočamo, da si med gledanjem privoščite redne odmore.
  Dolžina in število odmorov je odvisno od vsakega posameznika. V primeru slabega počutja prenehajte z gledanjem 3D slik, dokler se ne počutite bolje. O tem se posvetujte z vašim zdravnikom. Natančno preberite tudi navodila za uporabo priključene naprave ali programske opreme. Prav tako upoštevajte, da je vid otrok še v fazi razvoja (predvsem pri otrocih do 6 leta starosti). Preden pustite otrokom gledati 3D slike, se o tem posvetujte s pediatrom ali oftalmologom. Prav tako bodite pozorni, da otrok pri gledanju 3D slik upošteva vsa navedena opozorila.

### Združljivost slikovnih podatkov

- Fotoaparat ustreza univerzalnemu standardu DCF (Design rule for Camera File system) združenja JEITA (Japan Electronics and Information Technology Industries Association).

- Družba Sony ne zagotavlja predvajanja slik, ki so bile posnete ali oblikovane z drugimi napravami ali da boste lahko na drugi napravi predvajali slike, ki ste jih posneli s tem fotoaparatom.

### Opombe o predvajanju filmov na drugih napravah

- Ta fotoaparat za snemanje AVCHD formata uporablja MPEG-4 AVC/H.264 High Profile. Filmov, ki jih s tem fotoaparatom posnamete v AVCHD formatu, ni mogoče predvajati na naslednjih napravah.

- Druge naprave, ki so združljive z AVCHD formatom in ne podpirajo High Profile

- Naprave, ki niso združljive z AVCHD formatom

Ta fotoaparat za snemanje MP4 formata prav tako uporablja MPEG-4 AVC/H.264 High Profile. Zaradi tega se lahko filmi, ki ste jih s tem fotoaparatom posneli v MP4 formatu, predvajajo samo na napravah, ki podpirajo MPEG-4 AVC/H.264.

- Visokoločljive diske (HD) lahko predvajate samo na napravah, ki podpirajo AVCHD format. DVD predvajalnik ali DVD snemalnik ne more predvajati visokoločljivega diska (HD), ker ni združljiv s AVCHD formatom. Če visokoločljivi disk (HD), ki je bil posnet v AVCHD formatu, vstavite v DVD predvajalnik ali DVD snemalnik, se lahko zgodi, da diska ne boste mogli odstraniti.

### Opombe o LCD zaslonu in objektivu

- LCD zaslon je izdelan z uporabo izredno natančne tehnologije, tako da je aktivnih več kot 99,99 odstotka slikovnih točk aktivnih. Kljub temu se lahko na LCD zaslonu pojavijo majhne črne pike in/ali svetle pike (rdeče, zelene, modre), ki ne izginejo. Te pike se pojavijo pri običajnem procesu izdelave in nimajo vpliva na posnetek.

- V primeru izpostavljanja LCD zaslona ali objektiva neposredni sončni svetlobi lahko povzroči motnje v delovanju. Bodite pazljivi pri shranjevanju fotoaparata v bližini okna ali na prostem.

- Ne pritiskajte na LCD zaslon. Lahko pride do poškodbe LCD zaslona.

- V mrzlem prostoru se lahko zgodi, da se bodo slike premikale po LCD zaslonu. To ni motnja v delovanju fotoaparata.

- Bodite pozorni, da ne ovirate premikanje objektiva in da z njim ne ravnate na silo.

### Pas

- Če se temno blago ali usnje drgne ob pas, se lahko spremeni barva pasu.

Nazaj na začetek